পাঁচ. এবার মহামান্য প্রিমিয়ার কী রায় দেবেন সে ভাবনায় আমার তো তখন বুকের ভেতরে হৃদপিন্ডটা টেনিস বলের মতো লাফাতে শুরু করেছে। দম বন্ধ করে রায়ের অপেক্ষা করছি। মহামান্য প্রিমিয়ার গম্ভীরভাবে অর্ডার অর্ডার উচ্চারণ করে আমাদের সতর্ক করলেন। তারপর ধীরে সুস্থে আসামিদ্বয়ের দিকে চুম্বকীয় দৃষ্টি ছুড়ে দিয়ে বললেন- আদালতে উপস্থাপিত চূড়ান্ত জবানবন্দি সম্পর্কে আসামিদ্বয়ের কোনো দ্বিমত আছে কি?